ตลาดหุ้นเอเชียปรับตัวลงภาคบ่าย ขณะหุ้นยานยนต์ถ่วงญี่ปุ่นร่วง
ตลาดหุ้นเอเชียส่วนใหญ่ปรับตัวลงในการซื้อขายภาคบ่ายวันนี้ ขณะที่หุ้นกลุ่มบริษัทผู้ผลิตรถร่วงลงจนทำให้ตลาดหุ้นโตเกียวปรับตัวลงตามไปด้วยในการเปิดทำการซื้อขายเป็นวันแรกในวันนี้ เนื่องจากพิษข่าวฉาวโฟล์คสวาเกน
24 ก.ย. 2558

ผู้สื่อข่าวรายงานว่า ตลาดหุ้นเอเชียส่วนใหญ่ปรับตัวลงในการซื้อขายภาคบ่ายวันนี้ ขณะที่หุ้นกลุ่มบริษัทผู้ผลิตรถร่วงลงจนทำให้ตลาดหุ้นโตเกียวปรับตัวลงตามไปด้วยในการเปิดทำการซื้อขายเป็นวันแรกในวันนี้ เนื่องจากพิษข่าวฉาวโฟล์คสวาเกน ซึ่งอาจจะทำให้อุตสาหกรรมยานยนต์เปลี่ยนไปใช้เทคโนโลยีพลังงานสะอาดมากกว่าเครื่องยนต์ดีเซล
โดยดัชนี HSI ตลาดหุ้นฮ่องกงปิดภาคเช้าที่ 21,103.80 จุด ลดลง 199.11 จุด, -0.93%
ทั้งนี้ หุ้นมาสด้า มอเตอร์ ร่วง 6.3% และหุ้นมิตซูบิชิ มอเตอร์ส ร่วง 2.2%
ด้านนายมาร์ติน วินเทอร์คอร์น ประธานเจ้าหน้าที่บริหาร (ซีอีโอ) ของโฟล์คสวาเกน เอจี บริษัทรถยนต์ยักษ์ใหญ่ของเยอรมนี ประกาศลาออกจากตำแหน่งแล้วเมื่อวานนี้ เพื่อรับผิดชอบต่อข่าวอื้อฉาวที่ว่าทางบริษัทได้โกงการตรวจสอบการปล่อยมลพิษจากรถยนต์ดีเซลในสหรัฐ
ทั้งนี้นักวิเคราะห์แสดงความกังวลต่อข่าวอื้อฉาวของโฟล์คสวาเกน เอจี บริษัทรถยนต์ยักษ์ใหญ่ของเยอรมนี ที่ได้โกงการตรวจสอบการปล่อยมลพิษจากรถยนต์ดีเซลในสหรัฐ โดยวิตกว่าข่าวดังกล่าวจะส่งผลกระทบต่อการขยายตัวของเศรษฐกิจเยอรมนี